บันทึกการประชุมสภาองค์การบริหารส่วนตำบลประทาย

สมัยวิสามัญ สมัยที่ ๒ ประจำปี ๒๕๖๑

วันพุธที่ ๑๒ ธันวาคม ๒๕๖๑

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นายพุฒ ภูคำศักดิ์ | ส.อบต.หมู่ ๙ | พุฒ ภูคำศักดิ์ |  |
| ๒. | นายอุดม เบียดนอก | ส.อบต.หมู่ ๙ | อุดม เบียดนอก |  |
| ๓. | นายบุญพงษ์ ฝาไธสง | ส.อบต.หมู่ ๔ | บุญพงษ์ ฝาไธสง |  |
| ๔. | นายสมบูรณ์ ทางไธสง | ส.อบต.หมู่ ๓ | สมบูรณ์ ทางไธสง |  |
| ๕. | นางสมจิต พังไธสง | ส.อบต.หมู่ ๓ | สมจิต พังไธสง |  |
| ๖. | นายบุญช่วย ลุ่มนอก | ส.อบต.ม.16 | บุญช่วย ลุ่มนอก |  |
| ๗. | นางสงบ แก้วคูนอก | ส.อบต.หมู่ ๘ | สงบ แก้วคูนอก |  |
| ๘. | นายธนาคม สียางนอก | ประธานสภาฯ | ธนาคม สียางนอก |  |
| ๙. | นางเนี้ยม ประสิทธิ์สุวรรณ | ส.อบต.หมู่ ๘ | เนี้ยม ประสิทธิ์สุวรรณ |  |
| ๑๐. | นายอนุรักษ์ นาหนองขาม | ส.อบต.หมู่ ๑๐ | อนุรักษ์ นาหนองขาม |  |
| ๑๑. | นายธีรภัทร์ คำสิงห์นอก | ส.อบต.หมู่ ๖ | ธีรภัทร์ คำสิงห์นอก |  |
| ๑๒. | นายธวัชชัย นาหนองขาม | ส.อบต.ม.11 | ธวัชชัย นาหนองขาม |  |
| ๑๓. | นายภมรทัศน์ นิติโสภณทัศน์ | ส.อบต.หมู่ ๑๔ | ภมรทัศน์ นิติโสภณทัศน์ |  |
| ๑๔. | นางสุดาวัน พลดงนอก | รองประธานสภาฯ | สุดาวัน พลดงนอก |  |
| ๑๕. | นายมนตรี ชัยลิ้นฟ้า | ส.อบต.หมู่ ๑๒ | มนตรี ชัยลิ้นฟ้า |  |
| ๑๖. | นายสุวรรณ มะปะโท | ส.อบต.หมู่ ๑๑ | สุวรรณ มะปะโท |  |
| ๑๗. | นายทองใบ ศิริมนตรี | ส.อบต.หมู่ ๑๒ | ทองใบ ศิริมนตรี |  |
| ๑๘. | นายไพรัตน์ เสริมนอก | ส.อบต.ม.5 | ไพรัตน์ เสริมนอก |  |
| ๑๙. | นายศักดิ์ดา มีกรอบทอง | ส.อบต.หมู่ ๕ | ศักดิ์ดา มีกรอบทอง |  |
| ๒๐. | น.ส.ศรีเสาวลักษณ์ เย็นวัฒนา | เลขานุการสภาฯ | ศรีเสาวลักษณ์ เย็นวัฒนา |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นายบุญช่วย พลศรี | รองนายก อบต. | บุญช่วย พลศรี |  |
| ๓. | นางรัตติกาล เดวิโดสกี | นักวิเคราะห์ฯ | รัตติกาล เดวิโดสกี |  |
| ๔. | นายเกียรตินิยม สวดมนต์ | นักพัฒนาชุมชน | เกียรตินิยม สวดมนต์ |  |
| ๕. | นางนภา ฉาไธสง | ผอ.กองคลัง | นภา ฉาไธสง |  |
| ๖. | นางทองพูล โยธานัน | ผอ.กองช่าง | ทองพูล โยธานัน |  |

ผู้ไม่เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |  |
| ๑. | นายพิชิต สมน้อย | ส.อบต.หมู่ ๑๑ | ลา |  |
| ๒. | นายปิยะ สวัสดิพรไพบูลย์ | ส.อบต.หมู่ ๑๔ | ลา |  |
| ๓. | นายเลา สิทธิรัตน์ | ส.อบต.หมู่ ๔ | ขาด |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

ประธานสภาฯ วันนี้คณะผู้บริหารได้ขอเปิดประชุมวิสามัญสมัยที่สอง เพื่อ

๑.ติดตามและประเมินผลแผนพัฒนาตำบลสี่ปี (๒๕๖๑-๒๕๖๔)

ประธานสภาฯ เป็นเรื่องการติดตามประเมินผลแผนพัฒนาสี่ปี 2561 – 2564 จึงขอเชิญนัก  
 วิเคราะห์นโยบายและแผน มาอธิบายให้ทุกท่านได้รับทราบ ขอเชิญครับ  
นักวิเคราะห์ฯ ตามเอกสารที่แจกให้กับทุกท่านเป็นเอกสารการติดตามประเมินผล แผนพัฒนาสี่ปี 2561 – 2564 ประจำปี 2561 ซึ่งตามระเบียบ กระทรวงมหาดไทยว่าด้วยการจัดทำแผน ฉบับที่ 2 พ.ศ. 2559 จะกำหนดให้ ติดตามประเมินผลแผนพัฒนาท้องถิ่นปี ละ 2 ครั้ง ในเดือนเมษายน และเดือน ตุลาคม ของทุกปี และให้สภาได้รับทราบ แต่ตามระเบียบแผนฉบับที่ 3 พ.ศ. 2561 ประกาศใช้เมื่อวันที่ 3 ตุลาคม 2561 ข้อ 12 (3)   
 กำหนดให้ติดตามและประเมินผลแผน ปีละ 1 ครั้ง รายงานผลและเสนอความ คิดเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อม ทั้ง ประกาศผลการติดตามและประเมินผลแผนพัฒนาท้องถิ่นให้ประชาชนใน ท้องถิ่นทราบในที่เปิดเผยภายใน 15 วัน นับแต่วันรายงานผลและเสนอความเห็น ดังกล่าว และต้องปิดประกาศไว้เป็นระยะเวลาไม่น้อยกว่า 30 วัน อย่างน้อยปีละ 1 ครั้ง ภายในเดือนธันวาคม ของทุกปี จึงขออธิบายให้ทุกท่านได้รับทราบตามเอกสาร ที่แจกไปตามเอกสารดังนี้ค่ะ

ในแผนที่เริ่มจัดทำในปี พ.ศ. 2561 มีทั้งหมด 96 โครงการ เป็นเงิน 13,332,040 บาท และเพิ่มเติมครั้งที่ 1-3 จำนวน 23 โครงการ เป็นเงิน 2,164,400 บาท รวมทั้งหมด 119 โครงการ งบประมาณในแผน 15,496,440 บาท โดยโครงการด้านโครงสร้างพื้นฐาน จ่ายขาดเงินสะสม จำนวน 8 โครงการ เป็นเงิน 1,727,084 บาท เบิกจ่ายจริง 1,701,666 บาท   
 ยุทธศาสตร์ที่ 2 ด้านการพัฒนาคุณภาพชีวิต

- ด้านการศึกษา จำนวน 6 โครงการ ดำเนินการ 5 โครงการ โครงการที่ไม่ได้ดำเนินการคือ โครงการหนังสือพิมพ์เนื่องจากผู้ขายไม่สามารถนำหนังสือพิมพ์มาขายให้ได้ เพราะประชาชนไม่นิยมอ่านหนังสือพิมพ์   
 - ด้านสาธารณสุข 6 โครงการ ดำเนินการ 3 โครงการ โครงการที่ไม่ได้จัดทำคือ หรือไม่ได้เบิกจ่ายคือ โครงการ ค่าตอบแทนปศุสัตว์ ส่งเสริมสุขภาพอนามัยและวางแผนครอบครัว การสนับสนุนการดำเนินงานด้านเอดส์   
 - ด้านงานสังคมสงเคราะห์ 1 โครงการ ไม่ได้จัดทำ คือ โครงการส่งเสริมสุขภาพเด็ก สตรี ผู้สูงอายุ ผู้พิการและผู้ด้อยโอกาส  
 - แผนงานเสริมสร้างความเข้มแข็งของชุมชน 9 โครงการ ไม่ได้จัดทำ คือ โครงการ ป้องกันและแก้ไขปัญหายาเสพติดเนื่องจากได้งบประมาณจาก สภาเด็กและเยาวชน จังหวัดนครราชสีมา   
 - งบกลาง 3 โครงการ คือเบี้ยยังชีพผู้สูงอายุ ผู้พิการ และผู้ป่วยเอดส์   
 ยุทธศาสตร์ที่ 3 วัฒนธรรมประเพณี กีฬาและภูมิปัญญาท้องถิ่น มีทั้งหมด 13 โครงการ โครงการที่ไม่ได้จัดทำ คือ โครงการวันท้องถิ่นไทย และ กีฬาศูนย์พัฒนาเด็กเล็ก

ยุทธศาสตร์ที่ 4 การพัฒนาด้านการเกษตร พาณิชย์และการท่องเที่ยว มีทั้งหมด 4 โครงการ โครงการที่ไม่ได้จัดทำคือ โครงการสนับสนุนศูนย์ถ่ายทอดเทคโนโลยี และ เบี้ยประชุมกรรมการศูนย์เทคโนโลยีการเกษตร  
 ยุทธศาสตร์ที่ 5 การพัฒนาด้านการจัดการสิ่งแวดล้อม  
 - แผนงานด้านสาธารณสุข 2 โครงการ ไม่ได้ดำเนินการ คือโครงการลดปริมาณขยะและคัดแยกขยะ โครงการ big cleaning day  
 - แผนงานเคหะและชุมชน มี 2 โครงการ ดำเนินการ 1 โครงการคือ โครงการค่าใช้จ่ายในการกำจัดขยะ และโครงการทดสอบคุณภาพน้ำ ไม่ได้เบิกจ่าย  
 - แผนงานเกษตร 1 โครงการ ได้ดำเนินการ  
 - แผนงานความเข้มแข็งของชุมชน จำนวน 1 โครงการ ไม่ได้ดำเนินการคือ โครงการ ปรับปรุงภูมิทัศน์ภายในหมู่บ้าน

ยุทธศาสตร์ 6 ด้านการบริหารจัดการที่ดี   
 - แผนงานบริหารทั่วไป จำนวน 23 โครงการ ดำเนินการ 19 โครงการและไม่ได้  
 ดำเนินการ 4 โครงการ  
 - แผนงานการศึกษา จำนวน 3 โครงการ ดำเนินการทุกโครงการ  
 - แผนงานเคหะและชุมชน 6 โครงการ ดำเนินการทุกโครงการ  
 - แผนงานรักษาความสงบภายใน 1 โครงการ ดำเนินการ 1 โครงการ ไม่ได้  
 ดำเนินการ1 โครงการ  
 - แผนงานอุตสาหกรรมและการโยธา มี 1 โครงการ ได้ดำเนินการ  
 รายการครุภัณฑ์ 5 รายการ และเพิ่มเติม ครั้งที่ 1 - 3 จำนวน 18 โครงการ รวม เป็น 23 โครงการ ได้ดำเนินการทั้งหมด   
 ทั้งหมดที่กล่าวมาเป็นโครงการที่อยู่ในแผนพัฒนาท้องถิ่นสี่ปี ในปีงบประมาณ 2561 มีท่านใดจะสอบถามรายละเอียดเพิ่มเติมขอเชิญค่ะ

ที่ประชุม ไม่มี

ประธานสภา เมื่อทุกท่านไม่มีข้อสงสัย ก็รับทราบนะครับ  
มติที่ประชุม รับทราบ

2. การออกประชาคมเพื่อปรับปรุงแผนเพื่อแก้ไขปัญหาความเดือดร้อนให้กับประชาชนในหมู่บ้าน หากโครงการที่ไม่มีในแผน อบต.ประทาย ได้จัดทำแผนการออกประชาคมในระหว่างวันที่ ๑๗-๒๑ ธันวาคม ๒๕๖๑ ขอให้ท่านได้แจ้งกำหนดการให้กับลูกบ้านได้ทราบเพื่อดำเนินการให้แล้วเสร็จ ตามกำหนด

**ระเบียบวาระที่ ๒ รับรองรายงานการประชุมครั้งที่ผ่านมา**

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

**ระเบียบวาระที่ ๓ เรื่องเสนอเพื่อพิจารณา**

๓.1 เรื่องการดำเนินโครงการติดตั้งกล้องวงจรปิดจุดเสี่ยงอันตรายของเทศบาลตำบลประทาย ในเขตองค์การบริหารส่วนตำบลประทาย

ประธานสภา ตามที่เทศบาลตำบลประทายได้ขอความยินยอมทำกิจการนอกเขตเทศบาลตำบลประทาย เรื่อง ติดตั้งกล้องวงจรปิด จำนวน ๑ จุด คือ สามแยกถนนเทศบาล ๘ ตัดกับถนนประทาย – ชุมพวง (สาย๒๒๘๕) ซึ่งอยู่ในความรับผิดชอบขององค์การบริหารส่วนตำบลประทาย เพื่อเป็นการรักษาความสงบเรียบร้อย ป้องกัน รักษาความปลอดภัยในชีวิตและทรัพย์สินของประชาชน และเฝ้าระวังป้องกันการก่ออาชญากรรม ตามอำนาจหน้าที่ของเทศบาลตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง ฉบับที่ ๑๓ พ.ศ. ๒๕๕๒ มาตรา ๕๐ (๑) และสามารถใช้เป็นพยานหลักฐานในการดำเนินคดีในกระบวนการยุติธรรม

เพื่อให้เป็นไปตามระเบียบองค์การบริหารส่วนตำบลประทาย จึงนำเรื่องขอความยินยอมทำกิจการนอกเขตของเทศบาลตำบลประทาย เพื่อให้ท่านสมาชิกสภาองค์การบริหารส่วนตำบลประทาย ได้พิจารณาให้ความเห็นชอบ ในการทำกิจการนอกเขตของเทศบาลตำบลประทาย ซึ่งทำในเขตรับผิดชอบขององค์การบริหารส่วนตำบลประทาย ทุกท่านมีความเห็นเป็นประการใด แสดงความเห็นได้เชิญครับ

ที่ประชุมสภา ได้แสดงความเห็นอย่างกว้างขวางเกี่ยวกับการติดตั้งกล้องวงจรปิด สามแยกถนนเทศบาล๘ ตัดกับถนนประทาย – ชุมพวง (สาย๒๒๘๕) ซึ่งอยู่ในความรับผิดชอบขององค์การบริหารส่วนตำบลประทาย

มติที่ประชุม มีมติเป็นเอกฉันท์เห็นชอบให้เทศบาลดำเนินกิจการในเขตองค์การบริหารส่วนตำบลประทายตามโครงการติดตั้งกล้องวงจรปิด สามแยกถนนเทศบาล๘ ตัดกับถนนประทาย – ชุมพวง (สาย๒๒๘๕) ซึ่งอยู่ในความรับผิดชอบขององค์การบริหารส่วนตำบลประทาย

3.๒ เรื่องการดำเนินโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนะราชสุดาฯสยามบรมราชกุมารี ( อพ.สธ) ตามที่จังหวัดนครราชสีมาแจ้งแนวทางการดำเนินโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนะราชสุดาฯสยามบรมราชกุมารี (อพ.สธ) ให้กับองค์กรปกครองส่วนท้องถิ่นให้ทราบและให้ท้องถิ่นสมัครเข้าร่วมสนองพระราชดำริเพื่อดำเนินการสำรวจและจัดทำฐานข้อมูลทรัพยากรท้องถิ่นให้เป็นมรดกของชาติสืบไปนั้น ทางองค์การบริหารส่วนตำบลประทายจึงขอแจ้งให้ที่ประชุมสภาแห่งนี้ได้ทราบว่าจะสมัครเข้าร่วมโครงการดังกล่าว โดยจะต้องจัดประชาคมเพื่อสอบถามประชาชนว่าเห็นสมควรที่จะใช้บริเวณสถานที่ใดเป็นที่จัดตั้งโครงการ และจะขอตั้งเป็นโครงการเพื่อบรรจุไว้ในแผนฯ เพื่อจัดทำเป็นข้อบัญญัติตามงบประมาณรายจ่าย ขอความอนุเคราะห์ท่านสมาชิกทุกท่านในการ เพาะพันธุ์พืชสมุนไพรพื้นบ้านและประชาสัมพันธ์ให้ชาวบ้านทุกหมู่บ้านได้รับทราบและเห็นคุณค่าในการอนุรักษ์พันธุกรรมพืช เพื่อประโยชน์ในการเรียนรู้ของลูกหลานและเป็นมรดกของชาติสืบไป

ประธานสภา มีท่านใดมีเรื่องสอบถามหรือเสนอความคิดเห็นเพิ่มเติมตามโครงการนี้หรือไม่ ถ้าไม่มี ผมขอมติที่ประชุม ครับที่จะสมัครเข้าร่วมโครงการ และบรรจุไว้ในแผนฯ เพื่อจัดทำข้อบัญญัติงบประมาณรายจ่ายต่อไป

มติที่ประชุม มติเป็นเอกฉันท์

ประธานสภา ครับขอบคุณครับ จะได้ให้เจ้าหน้าที่ที่ดูแลและคนที่เกี่ยวข้องได้ดำเนินการต่อไป

ประธานสภา 3.๓ ตามที่จังหวัดได้แจ้งจัดสรรงบประมาณรายจ่าย เงินอุดหนุนทั่วไป โครงการสนับสนับสนุนการเสริมสร้างสวัสดิการทางสังคมให้แก่ผู้พิการหรือทุพพลภาพ ค่าใช้จ่ายสำหรับสนับสนุนการสงเคราะห์เบี้ยยังชีพความพิการเพื่อเป็นค่าใช้จ่ายในปีงบประมาณ พ.ศ. ๒๕๕๙ เพิ่มเติม ครั้งที่ ๒ นั้น สำหรับองค์การบริหารส่วนตำบลประทาย มีจำนวนผู้พิการที่ได้รับการจัดสรรงบประมาณเพิ่มเติมครั้งที่ ๒ นี้ จำนวนทั้งสิ้น ๑๐ ราย รวมเป็นเงิน ๖๐,๘๐๐ บาท กระผมจึงขอแจ้งในที่ประชุมสภา เพื่อขออนุมัติเบิกจ่ายเงินตกเบิกนี้เพื่อจ่ายให้กับผู้พิการหรือทุพพลภาพย้อนหลังและในกรณีที่ผู้พิการหรือทุพพลภาพรายหนึ่งรายใดได้เสียชีวิตลงก็ให้ตกทอดแก่สามี หรือภรรยา หรือทายาทโดยธรรมของผู้นั้น และเมื่อทางจังหวัดได้โอนจัดสรรงบประมาณมาแล้วขอให้กองคลังได้แจ้งให้เจ้าหน้าที่ที่รับผิดชอบงานด้านสวัสดิการสังคม งานสังคมสงเคราะห์ คือนายเกียรตินิยม สวดมนต์ ตำแหน่งนักพัฒนาชุมชน ได้ดำเนินการตั้งเบิกจ่ายวิธีงบประมาณขององค์กรปกครองของท้องถิ่น มีท่านใดจะเสนอแนะและมีความเห็นอย่างไรบ้างครับ ถ้าไม่มี ผมจะขอมติที่ประชุมนะครับ

มติที่ประชุม มีมติเป็นเอกฉันท์ ให้เบิกจ่ายให้กับผู้พิการและทุพพลภาพ

**ระเบียบวาระที่ ๔ เรื่องอื่นๆ**

ประธานสภา 4.๑ จังหวัดได้แจ้งแนวทางการดำเนินโครงการของขวัญปีใหม่ของกระทรวงมหาดไทยเพื่อมอบให้ประชาชน ประจำปี ๒๕๖๒ จำนวน ๓ โครงการ คือ

* แนวทางการดำเนินโครงการ “คืนคลองสวยทั่วไทย สุขใจเที่ยวท้องถิ่น โดยให้อำเภอเป็นต้นแบบอย่างน้อย ๑ แห่ง
* แนวทางการดำเนินโครงการ “๑ อปท. ๑ ถนนท้องถิ่นใส่ใจสิ่งแวดล้อม” โดยมีเป้าหมายเพื่อให้องค์กรปกครองส่วนท้องถิ่นทุกแห่ง มีถนนที่มีความสวยงาม เป็นระเบียบเรียบร้อย มีสิ่งแวดล้อมที่ดีและประชาชนสัญจรด้วยความปลอดภัย โดยให้คัดเลือกถนนอยู่ในความรับผิดชอบ จำนวน ๑ สาย ความยาวไม่น้อยกว่า ๕๐๐ เมตร กว้าง ๓-๖ เมตร โดยให้มีการปรับปรุงภูมิทัศน์สองข้างทางให้สะท้อนถึงวัฒนธรรม หรือเอกลักษณ์ของชุมชน ปลูกไม้ดอก ไม้ประดับ และไม้ยืนต้นประจำท้องถิ่น ให้ร่มรื่นสวยงามทั้งสองข้างทาง

- แนวทางการเนินโครงการ “ห้องน้ำท้องถิ่นสะอาดและปลอดภัย” โดยให้ ท้องถิ่นพัฒนาห้องน้ำสาธารณะทุกแห่งที่อยู่ในความรับผิดชอบ ได้แก่ ห้องน้ำสำนักงาน ศูนย์พัฒนาเด็กเล็ก อาคารเอนกประสงค์ ตลาด สวนสาธารณะและสถานที่ท่องเที่ยว โดยเน้นพัฒนาห้องน้ำสาธารณะให้ได้มาตรฐาน ๓ เรื่อง คือ สะอาด เพียงพอ ปลอดภัย เพื่อเตรียมความพร้อมจึงนำมาแจ้งให้ทุกท่านได้ทราบ

ประธานสภา มีท่านใดจะเสนอเรื่องอื่น ๆ อีกไหมครับ ถ้าไม่มีกระผมขอปิดการประชุมครับ

ปิดประชุมเวลา ๑๓.๐๐ น.

ลงชื่อ ศรีเสาวลักษณ์ เย็นวัฒนา ผู้บันทึกการประชุม

(นางสาวศรีเสาวลักษณ์ เย็นวัฒนา)

เลขานุการสภาองค์การบริหารส่วนตำบลประทาย

ลงชื่อ ทองใบ ศิริมนตรี กรรมการตรวจรายงานการประชุม

(นายทองใบ ศิริมนตรี)

สมาชิกสภาองค์การบริหารส่วนตำบล หมู่ที่ ๑๒

ลงชื่อ ศักดิ์ดา มีกรอบทอง กรรมการตรวจรายงานการประชุม

(นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

(นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙